32003D0385
L 133/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 май 2003 година
за изменение за втори път на Решение 2003/56/ЕО относно здравни сертификати за внос на живи животни и продукти от животински произход от Нова Зеландия
(нотифицирано под номер С(2003) 1788)
(текст от значение за ЕИП)
(2003/385/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 97/132/ЕО на Съвета от 17 декември 1996 г. относно сключване на Споразумението между Европейската общност и Нова Зеландия относно санитарните мерки, приложими за търговията с живи животни и продукти от животински произход (1), последно изменено с Решение 1999/837/ЕО (2), и по-специално член 4 от него,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (3), последно изменена с Регламент (ЕО) № 1452/2001 на Съвета (4), и по-специално член 11, параграф 2 и член 22, параграф 2 от нея, както и съответните разпоредби от другите директиви за установяване на санитарни условия и образци на сертификати за внос на живи животни и животински продукти от трети страни,
като има предвид, че:
(1)
Решение 2003/56/ЕО на Комисията от 24 януари 2003 г. относно здравни сертификати за внос на живи животни и продукти от животински произход от Нова Зеландия (5), последно изменено с Решение 2003/331/ЕО (6), определя изискванията по отношение на издаването на сертификати и образците на официалните здравни сертификати за внос на живи животни продукти от животински произход от Нова Зеландия.
(2)
За да се улесни преминаването към новите официални здравни сертификати, Решение 2003/56/ЕО предвижда максимален преходен период от 90 дни. Този преходен период е удължен с 30 дни, за да се приложат препоръките, формулирани от Съвместния комитет за управление във връзка със споразумението по време на заседанието му на 27 и 28 февруари 2003 г. относно някои изменения в приложенията на споразумението.
(3)
Провеждат се разисквания между страните по Споразумението по отношение на обема на приложение на препоръките на Комитета. Процедурата, която позволява да се изменят приложенията към споразумението, следва също да се прецизира.
(4)
Поради това е уместно преходният период, предвиден в Решение 2003/56/ЕО да бъде удължен до 30 септември 2003 г.
(5)
Решение 2003/56/ЕО следва съответно да се измени.
(6)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 4 от Решение 2003/56/ЕО се заменя със следното:
„Член 4
Държавите-членки разрешават вноса на живи животни и животински продукти, посочени в приложение I, съгласно образците на сертификати, приложими преди това, за преходен период до 30 септември 2003 г.“
Член 2
Настоящото решение се прилага от 1 юни 2003 г.
Член 3
Адресати на настоящото решение са държавите-членки.
Съставено в Брюксел на 28 май 2003 година.